**Državni univerzitet u Novom Pazaru**

**Departman za tehničko-tehnološke nauke**

**Softversko inženjerstvo**



Predmet: **Softversko inženjerstvo 1**

Tema projekta: **Iznajmljivanje kućnih ljubimaca**

Student: ***Emina Tutić*** Mentori: ***Prof. dr Edin Dolićanin***

***Doc. dr Aldina Avdić***

**PREDLOG PROJEKTA**

“PetBuddy“ je inovativna platforma koja omogućava korisnicima da lako pretraže i iznajme kućne ljubimce na vremenski period koji im najviše odgovara. Ovaj projekat je osmišljen kako bi pružio jednostavno, fleksibilno i personalizovano iskustvo svim ljubiteljima životinja.

**OPIS PROJEKTNOG ZADATKA**

“PetBuddy“ nudi jedinstveno i intuitivno rešenje za iznajmljivanje kućnih ljubimaca. Korisnici mogu pretraživati ljubimce prema različitim kategorijama kao što su vrsta (pas, mačka, … ) ili specifične karakteristike poput starosti, veličine, i slično. Plaćanje se može izvršiti prilikom preuzimanja ljubimca ili online putem PayPal-a, što omogućava maksimalnu fleksibilnost.

Funkcionalnosti platforme uključuju:

* **Recenzije**: Korisnici mogu ostaviti recenzije nakon iznajmljivanja kako bi pomogli drugima u izboru.
* **Lista omiljenih ljubimaca**: Mogućnost označavanja omiljenih ljubimaca omogućava korisnicima da ih lako pronađu kasnije.
* **Popusti za više ljubimaca**: Onima koji iznajmljuju više ljubimaca istovremeno, obezbeđeni su specijalni popusti.
* **Personalizovane preporuke**: Za neodlučne korisnike, tu je anketa koja na osnovu njihovih preferencija predlaže idealnog ljubimca.
* **Registracija**: Proces registracije je jednostavan. Korisnici mogu kreirati svoj nalog unosom osnovnih podataka kao što su ime, prezime, email adresa i lozinka. Registracija omogućava pristup svim funkcionalnostima platforme.

**DOSEG PROBLEMA KOJI ĆE BITI REŠAVAN**

Mnogi ljudi zbog obaveza na poslu ili ograničenog prostora ne mogu sebi priuštiti trajnog kućnog ljubimca, ali žele ih povremeno imati. Takođe, često su nesigurni u vezi sa tim koji ljubimac bi im najbolje odgovarao pa im ovo može pomoći da isprobaju i odluče. Ova platforma nudi rešenje za ove probleme pružajući fleksibilan sistem iznajmljivanja kućnih ljubimaca. Sa dodatnim funkcijama poput personalizovanih preporuka, korisnicima olakšava da pronađu ljubimca koji će odgovarati njihovim potrebama.

Nije omogućeno unapred rezervisanje ljubimaca – ljubimci su dostupni za iznajmljivanje u trenutku kada su slobodni. Takođe, platforma ograničava broj ljubimaca koje korisnik može iznajmiti odjednom, u skladu s raspoloživom ponudom, čime se osigurava transparentnost i dostupnost. Takođe, korisnici će moći samo da vide recenzije drugih korisnika bez mogućnosti da stupe direktno u kontakt sa njima.

**KORISNICI SISTEMA**

1. Neprijavljeni korisnici
2. Prijavljeni korisnici
3. Administrator

**OBJAŠNJENJE KORISNIKA SISTEMA**

1. **Neprijavljeni korisnik**

Korisnici koji nisu prijavljeni mogu samo pregledati ljubimce i osnovne informacije o njima. Oni nemaju pristup naprednim funkcionalnostima kao što su recenzije, specijalne ponude, ili lista omiljenih ljubimaca. Mogu se registrovati i otključati sve opcije koje platforma nudi.

1. **Prijavljeni korisnik**

Prijavljeni korisnici imaju kompletan pristup funkcionalnostima platforme. Mogu pretraživati ljubimce, ostavljati recenzije, označavati omiljene ljubimce, koristiti specijalne ponude i uživati u personalizovanim preporukama koje im olakšavaju pronalaženje savršenog ljubimca.

1. **Administrator**

Administrator ima ključnu ulogu u upravljanju platformom. Njegove odgovornosti uključuju dodavanje novih ljubimaca, ažuriranje informacija o postojećim ljubimcima, uklanjanje onih koji više nisu dostupni, kao i upravljanje korisnicima. Administrator može moderirati recenzije i ukloniti neprimerene komentare, čime se obezbeđuje sigurno i prijatno iskustvo za sve korisnike.

**TIM I SASTAV TIMA**

Sastav tima: Doc. dr Aldina Avdić, Emina Tutić

Vođa tima: Emina Tutić

Ime tima: PetAlliance

**CILJ TIMA**

Osnovni cilj tima je izrada funkcionalne i efikasne platforme, kao i učenje novih tehnologija.

**KOMUNIKACIJA ČLANOVA TIMA**

* Email
* Github
* Konsulatcije

**RAD TIMA**

|  |  |
| --- | --- |
| **Dan u nedelji** | **Vreme rada** |
| Ponedeljak | 4h |
| Utorak | 5h |
| Sreda | 4h |
| Četvrtak | 6h |
| Petak | 6h |

**TEHNOLOGIJE U UPOTREBI**

Frontend: **React**

Backend: .**NET**

Baza podataka: **SQL**

**SIMBOLIČKI PRIKAZ**

